Karsten Fullu

Karsten Fullu (født 1971) er norsk tekst- og manusforfatter fra Nore i Nore og Uvdal kommune. 

Han har skrevet tekster til flere av Norges mest kjente komikere og TV-programmer, blant annet Dagfinn Lyngbø, Raske Menn, Rune Andersen, Hege Schøyen, Are Kalvø, Nytt på Nytt, Løvebakken, Senkveld, Hos Martin og Storbynatt med Bård og Harald. Han har også skrevet humor- og barnebøker, og har vært fast bidragsyter til radioprogrammet Hallo i uken siden 2000. 

Sammen med Per Schreiner skrev han manus til filmen Kurt blir grusom basert på Erlend Loes bøker. De to ble i 2009 nominert til Amanda for beste manus. November 2010 var det premiere på teaterstykket: "Firmafesten" som han skrev sammen med blant andre Johannes Joner. Karsten Fullu er også manusforfatteren for filmene, Solan og Ludvig – Jul i Flåklypa, Solan og Ludvig - Herfra til Flåklypa og Solan og Ludvig - Månelyst i Flåklypa, som er basert på Kjell Aukrusts univers, animasjonsfilmene av Thorbjørn Egners klassikere; Dyrene i HakkebakkeskogenBirger Vestmo (20. desember 2016): Dyrene i Hakkebakkeskogen. Filmpolitiet og Folk og røvere i Kardemomme by, samt til 2020-utgaven av Fjols til fjells fra 2020. 

 Referanser 

 Eksterne lenker 
 Karsten Fullu på IMDB.com

Kategori:Norske forfattere
Kategori:Amandaprisen 2009
Kategori:Fødsler i 1971
Kategori:Personer fra Nore og Uvdal kommune